stanford-oval/wikipedia huggingface dataset:
קייקיליוס
ביוגרפיה

עיקר המידע עליו מגיע מה"סודא", לקסיקון ביזנטי מהמאה העשירית. בסודא נכתב שהיה "יהודי חכם בעניינים יווניים". כמו כן מצוין שהיה בן למשפחה פשוטה מהעיר "קאלאקטה" (Calacte) או "קאלאטיס" (Callatis) בסיציליה. שמו המקורי היה ארכגאתוס (Ἀρχάγαθος), אולם הוא נטל לעצמו את שמו של פטרונו הרומאי שנקרא קייקיליוס. הסודא מונה את רשימת ספריו שלא שרדו עד ימינו, ביניהם:
"על אופים וסגנונם של עשרת הנואמים" חיבור העוסק בעשרת הנואמים האטיים שהיווה מקור לחיבור מאוחר יותר הידוע כפסאודו-פלוטרכוס.
"נגד הפריגים" חיבור בשני ספרים
"השוואה של דמוסתנס וקיקרו"
"השוואה של דמוסתנס ואייסכינס"
"ההיסטוריה של מלחמות העבדים"
"על דמוסתנס"
הערות שוליים

↑  לקסיקון סודא
↑  ביוגרפיה באנציקלופדיה בריטניקה
| --- | --- |
בקרת זהויות :  NLI: 987007259336705171  PLWABN: 9812829820205606  BIBSYS: 95000350  BNE: XX1607860  BnF: cb12418389p (data)  CiNii: DA03000051  GND: 102383499  ISNI: 0000 0001 1579 0023  LCCN: no90011615  NTA: 069874212  RERO: 02-A023607035  SUDOC: 033304068  VcBA: 495/44594  VIAF: 100219557   WorldCat (עם VIAF): 100219557
קנדה מאסטרס

| --- | --- |
לוגו הטורניר
לוגו הטורניר
 מיקום:  קנדהטורונטו ומונטריאול, קנדה
 מקום הטורניר:  מרכז רקסל (12,500 מושבים) ואצטדיון יונפריקס (12,000 מושבים)
 משטח:  קשה
 האתר הרשמי
 הסבב העולמי לגברים (ATP)
 קטגוריה:  המסטרס 1000
 הגרלה:  56S / 32Q / 24D
 סך פרסים:  2,450,000‏$
 הסבב העולמי לנשים (WTA)
 קטגוריה:  פרמייר 5
 הגרלה:  56M / 32Q / 16D
 סך פרסים:  2,000,000‏$
טורניר קנדה מאסטרס או בשמו המסחרי גביע רוג'רס על שם חברת התקשורת הקנדית "Rogers Communications", הוא טורניר טניס שנתי משולב בסבב ה-WTA לנשים וסבב ה-ATP לגברים הנערך בקנדה. הטורניר, שנערך על משטח קשה, הוא אחד מהיוקרתיים ביותר בעולם הטניס, כאשר הוא נמצא בקטגוריות הגבוהות, הן עבור סבב הגברים, בקטגוריית המסטרס 1000, והן בסבב הנשים, בקטגוריית פרמייר 5.
זהו אחד הטורנירים הוותיקים ביותר בעולם, ואשר החל במאה ה-19, כשתחרות הגברים הראשונה נערכה ב-1881, ותחרות הנשים הראשונה נערכה ב-1892.
תחרויות הגברים ותחרויות הנשים לא נערכות במקביל, ואף לא באותה עיר, אלא בשני אצטדיונים שונים: אחד במונטריאול והשני בטורונטו, כשכל אחד מהם הוא בעל קיבולת של כ-12,000 מושבים. בשנים אי זוגיות תחרות הגברים נערכת במונטריאול ותחרות הנשים בטורונטו, ובשנים זוגיות מתהפך הגלגל.
צבי-שמשון שפיר

| --- | --- |
אין תמונה חופשית
 לידה:  6 בספטמבר 1914 ברלין, גרמניה האימפריה הגרמנית
 פטירה:  1989 (בגיל 74 בערך) ישראל ישראל
 תאריך עלייה:  1934
 מדינה:  ישראל 
 השתייכות:   ההגנה  צבא הגנה לישראל
 תקופת הפעילות:  1948–1960 (כ־12 שנים)
 דרגה:    אלוף-משנה
 תפקידים בשירות
 קצין המשטרה הצבאית הראשי
 פעולות ומבצעים
   מלחמת העצמאות     מלחמת סיני
 
צבי-שמשון שפיר (6 בספטמבר 1914 – 1989) היה קצין המשטרה הצבאית הראשי (הקַמצָ"ר) הרביעי של צה"ל (1954–1960).
ביוגרפיה

שפיר נולד בשנת 1914 בברלין, בשם ורנר שטראוס. עלה לישראל בשנת 1934, והצטרף לקיבוץ גבעת ברנר. שימש כאיש מנגנון ההגנה. במלחמת העצמאות פיקד על גדוד של חטיבת עודד. בהמשך שימש כמפקד המשטרה הצבאית של פיקוד המרכז וכסגן הקמצ"ר. מונה לקמצ"ר באוקטובר בשנת 1954. בתקופתו הוקמו יחידות היסעים ויחידות משטרה צבאית שולבו בחטיבות הקרביות. דגש מיוחד הושם בתקופת פיקודו על הגיבוש בקרב המשרתים בחיל.
פיקד על חמ"ץ במהלך מלחמת סיני. בתקופת פיקודו על החיל העסיקה פרשת טבח כפר קאסם את מצ"ח במשטרה הצבאית. סיים את תפקידו בשנת 1960.
לקריאה נוספת

צבי הראל, המשטרה הצבאית, כרך 16 של צה"ל בחילו: אנציקלופדיה לצבא ולביטחון; עורכים: יעקב ארז, אילן כפיר; עורך אחראי: יהודה שיף, תל אביב: רביבים, 1982, עמ' 34
דני אשר, אדום כחול סיפורו של חיל, משהב"ט, 2008, עמ' 39-50
פשמיסלאב טיטון

פשמיסלאב טיטון (בפולנית: Przemysław Tytoń, נולד ב-4 בינואר 1987 בזמושץ' שבפולין) הוא כדורגלן פולני המשחק בטוונטה בעמדת השוער.
קריירת מועדונים

טיטון החל לשחק בגורניק לנצ'נה מליגת העל הפולנית בשנת 2005. בקיץ 2007 ביקש טיטון להתיר את חוזהו, מאחר שהמועדון הורד ליגה בגין עבירות שחיתות שונות, וטיטון שוחרר לרודה מליגת העל ההולנדית, שם חתם על חוזה לחמש שנים. בינואר 2010 טיטון החל ללבוש את אפודת השוער הראשון ברודה. בתום עונת 2010/11 נבחר טיטון כשוער השני הטוב ביותר בהולנד, לאחר מארטן סטקלנבורג. בתום עונה זו חתם טיטון בפ.ס.וו. איינדהובן, תחילה על חוזה לשנה, ולאחר מכן הוארך החוזה לחמש שנים. באיינדהובן זכה טיטון בשנת 2012 בגביע ההולנדי ובמגן יוהאן קרויף, כאשר בדרך לזכייה בגביע עצר פנדל של באס דוסט בחצי הגמר מול הירנביין. עצירת פנדל זו ועוד רבות הקנו לטיטון מוניטין של "הורג הפנדלים", כפי שכונה על ידי אוהדי איינדהובן. את עונת 2012/13 החל טיטון כשוער הראשון באיינדהובן, אך הורד לספסל על ידי המאמן החדש דיק אדבוקאט כבר בתחילת העונה, כאשר הועדף על פניו שוער הרכש החדש בוי וטרמן. ביוני 2014 הושאל טיטון לאלצ'ה מהלה ליגה הספרדית. טיטון ואלצ'ה נשארו בליגה, אך הקבוצה הורדה לליגה הספרדית השנייה עקב עבירות תקציב.
בתחילת עונת 2015/16 חתם טיטון בשטוטגרט, שהייתה זקוקה לשוער עקב עזיבתו של סוון אולרייך לבאיירן מינכן. טיטון הפך עד מהרה לשוער הבכיר בקבוצה, אך נשר עמה בתום העונה אל הבונדסליגה השנייה.
ב-30 ביוני 2016 חתם לשלוש שנים בדפורטיבו לה קורוניה הספרדית. טיטון שימש בעיקר שוער משנה. בתום עונת 2017/18 נשרו טיטון ולה קורוניה לליגת המשנה הספרדית.
ב-13 בדצמבר 2018, טיטון חתם בסינסינטי מה-MLS.
קריירה בינלאומית

במאי 2010 ערך טיטון את הבכורה שלו בנבחרת פולין, בתיקו 0-0 מול נבחרת פינלנד. טיטון זומן לסגל של נבחרת פולין ליורו 2012 על ידי המאמן פרנסישק סמודה, במטרה להיות השוער השני בהייררכיה לאחר וויצ'ך שצ'נסני. השוער השני היה אמור להיות לוקאש פביאנסקי, אך זה נפצע לפני הטורניר. במשחק הפתיחה של יורו 2012, הורחק ש'צנסני בכרטיס אדום וגרם לפנדל בתיקו 1-1 נגד נבחרת יוון בכדורגל. טיטון נכנס כמחליף והדף את הפנדל של גיורגוס קראגוניס, ונשאר בשער הפולני גם בשני המשחקים שנותרו על אף ששצ'נסני סיים את השעייתו והיה יכול לחזור למשחק השלישי, אך פולין הודחה בשלב הבתים בטורניר היורו שאירחה, עם שתי נקודות בלבד. בהדיפת פנדל זו, טיטון הפך לשוער הראשון בתולדות אליפויות אירופה בכדורגל שעוצר פנדל לאחר שנכנס כמחליף.
תארים

הגביע ההולנדי: 2011/12
מגן יוהאן קרויף: 2012
קונרד ביין

| --- | --- |

קונרד ביין בסדרה מוד, 1975
 לידה:  4 בפברואר 1923 לת'ברידג', קנדה 
 פטירה:  14 בינואר 2013 (בגיל 89) ליברמור, ארצות הברית 
 שם לידה:  Conrad Stafford Bain 
 מדינה:  ארצות הברית, קנדה 
 תקופת הפעילות:  1952–2011 (כ־59 שנים) 
 מקום לימודים:  האקדמיה האמריקאית לאמנויות הדרמה  תיכון ווסטרן קנדה  באנף סנטר 
 בן או בת זוג:  Monica Sloan (1945–26 בפברואר 2009) 
 מספר צאצאים:  3 
 פרופיל ב-IMDb
 
קונרד ביין סטאפורד (באנגלית: Conrad Bain,‏ 4 בפברואר 1923 – 14 בינואר 2013) היה שחקן קנדי-אמריקאי. הוא ידוע בעיקר בזכות תפקידיו כפיליפ דראמונד בסיטקום על טעם ועל ריח, בסדרת הטלוויזיה הנסיך המדליק מבל אייר, וכן ד"ר ארתור הרמון במוד. לביין אח תאום בשם בונר ביין (אנ').
חיים פרטיים

ביין נולד בלת'ברידג', אלברטה, קנדה. שירת בצבא קנדה במהלך מלחמת העולם השנייה, ובסופה התאזרח בארצות הברית.
במהלך חייו התגורר בדירה בליברמור, קליפורניה.
ביין היה נשוי למוניקה סלואן משנת 1945 ועד מותה בשנת 2009. היו להם שלושה ילדים משותפים.
ביין מת ב-14 ינואר 2013 בביתו בליברמור, קליפורניה מסיבוכי שבץ מוחי, שלושה שבועות לפני יום הולדתו ה-90. גופתו נשרפה.
קופלט

קופלט זהו מבנה שירי בן שתי שורות, אשר לרוב חרוזות (עם זאת, לא בהכרח, הקופלט ניתן להפרדה גם על ידי רווחים). קופלט יכול להיות הן שיר נפרד (ואז מדובר בסוגה שירית), הן בית בשיר והן יחידה, שהיא חלק מבית בשיר. המבנה בן שתי השורות, בו הרעיון והצורה נקלטים מהר (במקרים רבים גם החריזה תורמת לכך), מתאים מאוד להעברת רעיונות בצורה מרשימה או עוקצנית.
מקור הקופלט

מקורה של המילה "קופלט" במילה הלטינית, copula, שמשמעותה חיבור או קשר. בהמשך, המילה התגלגלה למילה הצרפתית (צרפתית עתיקה), cople או couple (בספרדית: copla). החל מהמאה ה-12 קיבלה המילה "קופלט" את המשמעות של בית בשיר. אצל הטרובדורים, בשירה הקופלטית קיבלה המילה את המשמעות של צמד חרוזים.
קופלט כסוגה

מבנה החריזה הפשוט, המצלצל והנקלט טוב, גרמו לשימוש נפוץ בקופלטים בשירת הטרובדורים. כך הפך הקופלט למבנה בסיס נפוץ בבלדות. לדוגמה, בנויה הבלדה האנגלית-סקוטית, "שתי האחיות" (כאן קטע מתוך הבלדה בתרגומו של נתן אלתרמן).
שתים הן אחיות. הן ישבו בחדרן.

בא-הגיע פרש, נכבדות דבר בן.


הוא שחר הבכירה בצמידים של זהב.

אך את זו הצעירה מכל הון הוא אהב.


וימר לבכירה. התחמץ לבבה.

ותקנא היא בזו אחותה הנאוה.


ותאמר הבכירה לצעירה: "לו נצא נא

ונראה ספינות-אבא שטות אל הנה".


בידה הלבנה כלבנת חבצלת

היא אחזה. לנהר היא אותה מובלת.
כפי שכבר הוזכר לעיל, מבנהו הקצר והקולע של הקופלט, המלווה בדרך כלל בחרוז מצלצל, הופך את הקופלט לכלי מתאים להעברת רעיונות באופן עוקצני או מרשים. כך, בתקופה יותר מאוחרת, על בסיס הקופלט התפתח ז'אנר האפיגרמה הפואטית - ביקורת עוקצנית על אישיות כלשהי בשתי שורות הקופלט. מבין האפיגרמות העתיקות והמפורסמות, היא האפיגרמה (במבנה של קופלט לא חרוז) של מרטיאליס, משורר מהמאה ה-1 (כאן בתרגומו של אריה סתיו).
איני אוהב אותך, סבידיוס, ואינני יכול לומר מדוע;

רק זאת אני יכול לומר: איני אוהב אותך.
אפיגרמה עתיקה נוספת, פרי עטו של אובידיוס, העוקצת אותו עצמו, שנכתבה על ידו כפתיחה לשכתוב העצמי ל-"אהבים" (במקור: Amores), נכתבה דווקא בקופלט כפול, שני קופלטים עוקבים היוצרים בית בן ארבע שורות (כאן בתרגומו של אריה סתיו)
מֵ ה' כְּרָכִים קְצָרִים שֶׁל נַאזוֹ, הַפַּיטָן

שְׁלוֹשָׁה הוֹתִיר. עַתָּה אִם הַקּוֹרֵא יִטְעַן

כִּי הוּא מִשְׁתַּעֲמֵם, הֲרֵי שֵׁלְּפָחוֹת

יוּקַל מַשַּׂא סִבְלוֹ בְּשְׁנֵי סְפָרִים פָּחוֹת
ראו גם

סונטה
טרצינה
קטרן
מרובע (שירה)
חמשיר
ססטט
אוקטבה (שירה)
הערות שוליים

↑  אתר תוכנית הלימודים בספרות - דעת
↑  שבעה שערי שירה - משוט פיוטי על פני תרבות המערב. ערך ותירגם: אריה סתיו. הוצאת תמוז.
↑  מאמר מאת עמינדב דיקמן באתר מוסף "ספרים" של עיתון הארץ
↑  "Amores", "אהבים", 5 ספרים, נכתבו לאחר שנת 20 לפנה"ס (שוכתבו לכדי 3 ספרים בערך בשנת 1 לספירה).
↑  אהבים (Amores) מאת אובידיוס, בתרגומו של אריה סתיו, הוצאת תמוז, תל אביב, 1975.
| --- | --- |
בקרת זהויות :  NLI: 987007531101605171  GND: 4467777-7  LCCN: sh85033492
קונרד אלברכט

| --- | --- |

קונרד אלברכט
 לידה:  7 באוקטובר 1880 ברמן, הקיסרות הגרמנית הקיסרות הגרמנית
 פטירה:  18 באוגוסט 1969 (בגיל 88) המבורג, גרמניה המערבית גרמניה המערבית
 מדינה:  גרמניה 
 השתייכות:  הצי הגרמני הקיסרי הצי הגרמני הקיסרי   רייכסמרינה רייכסמרינה   קריגסמרינה קריגסמרינה
 תקופת הפעילות:  1899–1939 (כ־40 שנה)
 דרגה:   גנרל-אדמירל
 תפקידים בשירות
 מפקד קבוצת הצי מזרח
 פעולות ומבצעים
 מלחמת העולם הראשונה  מלחמת העולם השנייה
 עיטורים
  צלב הברזל דרגה ראשונה   צלב הברזל דרגה שנייה
 
קונרד אלברכט (בגרמנית: Conrad Albrecht;‏ 7 באוקטובר 1880 – 18 באוגוסט 1969), היה אדמירל גרמני במלחמת העולם השנייה.
ביוגרפיה

אלברכט נולד ב-7 באוקטובר 1880 בברמן, ובשנת 1899 התגייס לצי הקיסרי הגרמני. אלברכט עשה את הטירונות שלו על האונייה "שטוש", ובשנת 1909 הועלה לדרגת קפיטן-לויטננט. עם פרוץ מלחמת העולם הראשונה מונה אלברכט למפקד שייטת ספינות הטורפדו בפלנדריה, ובשנת 1916 הועלה לדרגת קורבטנקפיטן. בינואר 1917 מונה אלברכט למפקד שייטת המשחתות בפלנדריה, וכיהן בתפקיד זה עד סוף המלחמה.
לאחר המלחמה שירת אלברכט בבסיס הימי בים הבלטי, ובספטמבר 1920 מונה למפקד שייטת שולות המוקשים I. ב-27 במרץ 1923 הועלה אלברכט לדרגת פריגטנקפיטן, ומונה למפקד בסיס הצי בקיל. ב-1 במאי 1925 העלה אלברכט לדרגת קפיטן צור זי ומונה לראש מטה בסיס הצי בים הבלטי. בדצמבר 1928 הוא מונה לראש אגף משאבי אנוש במפקדת חיל הנחתים, ב-1 באפריל 1930 הוא הועלה לדרגת קונטר-אדמירל, וב-29 בספטמבר אותה שנה מונה למפקד כוחות הסיור של הצי.
ב-1 באוקטובר 1932 הועלה אלברכט לדרגת ויצה-אדמירל, ומונה למפקד בסיס הצי בים הבלטי, תפקיד אותו מילא עד ה-4 ביולי 1935. ב-1 בדצמבר 1935 הועלה אלברכט לדרגת אדמירל, וב-1 בנובמבר 1938 מונה למפקד קבוצת הצי מזרח. ב-1 באפריל 1939 הועלה אלברכט לדרגת גנרל-אדמירל, ובמהלך הפלישה לפולין פיקד על כוחות הצי שהשתתפו במערכה.
ב-31 בדצמבר 1939 פרש אלברכט מהצי, וב-18 באוגוסט 1969 מת בביתו בהמבורג.
צו מעצר אירופי

צו מעצר אירופי (באנגלית: European Arrest Warrant, או בקיצור EAW) הוא צו מעצר אשר תקף בכל המדינות החברות באיחוד האירופי. לאחר שצו מעצר אירופי מונפק, כל המדינות החברות באיחוד האירופי מחויבות לעצור את אותם האנשים, אם הם נמצאים בתחומי מדינתם, ולהעביר אותם למדינה שהנפיקה את צו המעצר על מנת שניתן יהיה להעמיד את אותו האדם לדין או על מנת שאותו האדם ישלים תקופת מעצר.
ה-EAW נועד לזרז באופן מהותי את הליכי ההסגרה הארוכים והמסורבלים שהיו קיימים בעבר בין המדינות השונות החברות באיחוד האירופי. צו המעצר האירופי קיים מ-1 בינואר 2004 בכל המדינות החברות באיחוד האירופי. ה-EAW סייע לשפר באופן משמעותי את היעילות והאפקטיביות של הסגרת פושעים בתוך האיחוד האירופי, והקל על תפיסתם המהירה של פושעים נמלטים והעמדתם לדין, והוא הפך שימושי במיוחד בהסגרתם של טרוריסטים ואנשי פשע מאורגן.
ניתן להנפיק צו מעצר אירופי רק במקרים של תביעה פלילית (ולא במקרים שישנה חקירה פלילית בלבד), או לצורך אכיפה של עונש מאסר. ניתן להנפיק את צו המעצר האירופי רק על עבירות בגינן יש עונש מינימלי של שנת מאסר אחת או יותר. כאשר גזר הדין כבר ניתן, אפשר להנפיק צו מעצר אירופי רק אם תקופת המאסר שצריך לאכוף היא באורך של ארבעה חודשים לכל הפחות.
לאורך השנים ההנפקה של צווי מעצר אירופאים גדלה במיוחד - בעוד שב-2004 הונפקו בסביבות 3,000 צווים, בשנת 2009 הונפקו בסביבות 15,200 צווים, ובשנת 2013 הונפקו 10,400 צווים.
הערות שוליים

↑  European Commission (20 ביולי 2023). "European Arrest Warrant". נבדק ב-20 בספטמבר 2023. {{cite web}}:  (עזרה)
↑  "Number of EAWs issued and resulting in effective surrender, aggregate 2005-13" (PDF). European Parliament. נבדק ב-15 בספטמבר 2022. {{cite web}}:  (עזרה)
| --- | --- |
בקרת זהויות :  BnF: cb15024134t (data)  GND: 4742193-9  NKC: ph618220
קוהרנטיות (פיזיקה)

בפיזיקה, קוֹהֶרֶנְטִיוּת של גלים היא המידה שבה הפרשי המופע שלהם נשארים קבועים. תכונה זו מאפשרת לגלים ליצור תבנית התאבכות קבועה. השימוש הראשוני בגלים קוהרנטיים היה בניסוי שני הסדקים באופטיקה, וכיום נעשה בהם שימוש בתחומים רבים - בהן אקוסטיקה, הנדסת חשמל, מכניקת הקוונטים, הולוגרפיה, לייזרים וטלסקופים.
התאבכות

כאשר שני גלים עוברים דרך נקודה במרחב, גובה הגל (משרעת) המשותף באותה הנקודה הוא סכום גובהי שני הגלים. אם שני הגלים הם מחזוריים ובעלי אותה התדירות, המשרעת של הגל בנקודה תלויה בהפרש המופע ביניהם: עבור הפרשי מופע מסוימים תהיה התאבכות בונה, ועבור אחרים תהיה התאבכות הורסת. אך אם התדירויות של שני הגלים אינן מתואמות באופן מושלם, הפרש המופע ביניהם ישתנה בזמן, וכך גם תמונת ההתאבכות. לכן, שני גלים נקראים קוהרנטיים אם הם שומרים על הפרש מופע קבוע ביניהם.
גלים הם בעלי קוהרנטיות זמנית אם הפרש המופע ביניהם נשמר קבוע לאורך זמן, וקוהרנטיות מרחבית אם הפרש המופע ביניהם נשאר קבוע כתלות במיקום. על מנת לקבל תמונת התאבכות קבועה לרוב נדרשת הן קוהרנטיות זמנית והן קוהרנטיות מרחבית.
בתמונה שמשמאל מוצגים שני זוגות גלים ומימינם הפרשי המופע שלהם. הזווית בין המחוג הכחול לציר האופקי היא המופע של הגל הכחול, והזווית בינו לבין המחוג האדום היא הפרש המופע בין שני הגלים והגזרה שלה צבועה באפור. הפרש המופע בין הגל הכחול העליון לגל האדום העליון נשאר קבוע לאורך זמן, אך הפרש המופע בין זוג הגלים התחתון משתנה עם הזמן משום שהתדירות שלהם שונה במעט.
הסכום של שני גלים סינוסיים בעלי אותה המשרעת ובעלי תדירות שונה בנקודה קבועה במרחב היא:
כאשר  \ A משרעת הגלים,  \ \omega  התדירות הזוויתית של הגל האחד,  \ \Delta \omega  ההפרש בין תדירויות הגלים ו- \ \phi  הפרש המופע ההתחלתי ביניהם. אם הפרש התדירויות קטן, הסכום הוא סינוס בעל תדירות שהיא ממוצע התדירויות ומעטפת שמשתנה כקוסינוס בתדירות שהיא מחצית הפרש תדירויות הגלים. תופעה זו נקראת פעימה והיא נפוצה באקוסטיקה. אם תדירויות הגלים מתואמות באופן מושלם, משרעת הסכום תלויה רק בהפרש המופע בין הגלים.
מידת הקוהרנטיות

בתחומים שונים בפיזיקה מידת הקוהרנטיות של שני גלים ניתנת להערכה באופן כמותי על פי המתאם בין הגדלים הפיזיקליים המתארים את הגלים, אולם עבור תדרים גבוהים מאוד (למשל באור נראה) לא ניתן למדוד את פונקציית הגל ישירות משום שהיא משתנה בקצב מהיר מאוד (הרבה יותר מהיר מתדירות מדידה של מכשיר אלקטרוני), אלא רק את עוצמת האור. כך ניתן להסיק על מידת הקוהרנטיות מעוצמת ההארה של נקודות בתבנית ההתאבכות שאמורות להיות חשוכות עבור גלים קוהרנטיים לחלוטין.
קוהרנטיות עצמית היא מידת הקוהרנטיות בין גל לבין אותו הגל בזמן שונה או במקום שונה במרחב. גל מחזורי, כמו אור מונוכרומטי המכיל תדירות אחת בלבד, הוא קוהרנטי עם עצמו זמנית ומרחבית. גלים פיזיקליים אינם יכולים להיות מונוכרומטיים טהורים משום שהדבר מחייב את התפשטותם לאורך זמן אינסופי. אור שנחשב מונוכרומטי, כמו אור לייזר או אור שעבר דרך מסנן צבעים או הופרד באמצעות נפיצה, למעשה מכיל תחום מצומצם של תדירויות. גל כזה נקרא חבילת גלים.
זמן הקוהרנטיות הוא הזמן המרבי שבו הגלים שומרים על מידת קוהרנטיות מסוימת. אורך הקוהרנטיות הוא המרחק המרבי בו הם שומרים על מידה זו של קוהרנטיות. ניתן להגדיר את מידת הקוהרנטיות כהופכי לרוחב אופייני של הספקטרום של הגל. זמן הקוהרנטיות נמדד מתוך ספקטרום התדירויות שמחושב על ידי התמרת פורייה של הגל כתלות בזמן:
כאשר  \ \Delta f הוא רוחב הסרט, כלומר תחום התדרים בגל (מוגדר במקרים רבים כרוחב חצי מקסימום). באופן דומה, אורך הקוהרנטיות נמדד מתוך ספקטרום מספר הגל שמחושב על ידי התמרת פורייה של הגל כתלות במקום. מאחר שקיים יחס הפוך בין מספר הגל לבין אורך הגל, ניתן לרשום:
כאשר  \ \lambda  הוא אורך הגל בעל התרומה המרבית, ו- \ \Delta \lambda  תחום אורכי הגל בחבילת הגלים. היחס בין אורך הקוהרנטיות וזמן הקוהרנטיות הוא מהירות הגל:
מקורות קוהרנטיים

אור מונוכרומטי מכיל תדירות אחת בלבד ולכן הוא מקרין גלים קוהרנטיים. בעזרת אור לייזר, שהוא מונוכרומטי בקירוב, ניתן לדמות מקור נקודתי על ידי העברתו דרך סדק צר מאוד, או שני מקורות נקודתיים על ידי העברתו דרך שני סדקים, וכך ליצור תבנית התאבכות בין זוגות הקרניים המגיעות מסדקים שונים. ניתן גם ליצור תבנית עקיפה מורכבת יותר על ידי העברת האור דרך סדק צר בעל צורה מוגדרת או דרך סריג עקיפה. מאחר שאור הלייזר אינו קוהרנטי לחלוטין, בתמונת התאבכות המכילה פסי אור וחושך לסירוגין, פסי החושך לא יהיו חשוכים לגמרי.
ראו גם

התאבכות
אינטרפרומטריה
מצבים קוהרנטיים
זמן קוהרנטיות
המחשת קוהרנטיות עצמית: הגל הכחול קוהרנטי בעוד האדום אינו קוהרנטי.
תמונת התאבכות אופיינית של לייזר באינטרפרומטר.
קנדהאר (סרט, 2023)

| --- | --- |

כרזת הסרט
 בימוי:  ריק רומן וו
 הופק בידי:  בזיל איבניק, Alan Siegel, Scott LaStaiti, ג'רארד באטלר, Ali Jaafar 
 תסריט:  מיטצ'ל לה פורטון
 עריכה:  קולבי פארקר ג'וניור 
 שחקנים ראשיים:  ג'רארד באטלר  נוויד נגהבאן  עלי פאצאל
 מוזיקה:  דייוויד באקלי 
 צילום:  מקרגור 
 מדינה:  ארצות הברית ארצות הברית
 חברת הפקה:  Thunder Road Films  G-BASE  MBC Studios  Capstone Global
 חברה מפיצה:  Open Road Films
 הקרנת בכורה:  26 במאי 2023
 משך הקרנה:  120 דקות
 שפת הסרט:  אנגלית  פרסית  פשטו  אורדו
 סוגה:  מותחן אקשן, סרט פעולה 
 הכנסות:  9.2 מיליון דולר
 דף הסרט ב־IMDb
 
קנדהאר (באנגלית: Kandahar) הוא סרט פעולה אמריקאי משנת 2023 בכיכובם של ג'רארד באטלר ונוויד נגהבאן. הסרט עוסק בסוכן בריטי אשר מנסה להימלט מאפגניסטן שתחת שלטון הטליבאן יחד עם המתורגמן שלו.
עלילה

תום האריס (ג'רארד באטלר) הוא סוכן בסוכנות הביון הבריטית, אשר מושאל ל-CIA. הוא משתתף במבצע מוצלח להשמדת כור גרעיני איראני ליד העיר קום. לאחר מכן הוא מצטרף למבצע לפיצוץ כור גרעיני נוסף הנמצא על גבול אפגניסטן. האריס טס בזהות בדויה מדובאי לאפגניסטן הנמצאת תחת שלטון הטליבאן. בעיר הראט הוא נפגש עם המתורגמן שלו מוחמד "מו" דאוד (נוויד נגהבאן), בעצמו יליד הראט, שהתנדב למשימה מתוך תקווה למצוא את גיסתו שנעלמה במהלך ההשתלטות המחודשת של הטליבאן על אפגניסטן ב-2021. עם זאת, זהותו של האריס נחשפת בתקשורת, ולפיכך המבצע מתבטל. האריס ומוחמד מחליטים לעזוב את אפגניסטן באמצעות כוח מיוחד בריטי, שאמור לצאת מקנדהאר. הם יוצאים לדרך כשבעקבותיהם דולקים הטליבאן, משמרות המהפכה האסלאמית, דאעש וסוכנות המודיעין של פקיסטן.
קבוצות ה-NBA לפי שווי

קבוצות ה-NBA לפי שווי  היא רשימה שמפרסם המגזין פורבס אחת לשנה. הרשימה מדרגת את 30 קבוצות ליגת ה-NBA לפי הערכת השווי שלהן. ההערכת מבוססת על חישוב הערך הספורטיבי, גודל השוק, שווי האולם של המועדון ושווי המותג. הערכת השווי מביאה בחשבון גם חובות, אם ישנם, והרווח התפעולי.
גולדן סטייט ווריורס היא הקבוצה בעלת השווי הגבוה ביותר בסיום עונת 2021/2022 עם שווי כולל של 7 מיליארד דולר. הקבוצה היא בעלת קצב הגידול המהיר ביותר בשווי - היא רשמה עלייה של 100% בשווי, מאז עונת 2017/2018. הווריורס היא הקבוצה השלישית שמגיעה לראש הטבלה, מאז פורסמה הרשימה לראשונה בעונת 1991/1992. לפניה היו ברשימה לוס אנג'לס לייקרס וניו יורק ניקס.
דירוג הקבוצות

הדירוג נכון ל-27 באוקטובר 2022
| דירוג | שינוי | קבוצה | שווי | שינוי | חוב | הכנסה | רווח תפעולי |
| --- | --- | --- | --- | --- | --- | --- | --- |
| 1 |  2 | גולדן סטייט ווריורס | $7 מיליארד |  100% | 16% | $765 מיליון | $206 מיליון |
| 2 |  1 | ניו יורק ניקס | $6.1 מיליארד |  52.5% | 4% | $452 מיליון | $155 מיליון |
| 3 |  1 | לוס אנג'לס לייקרס | $5.9 מיליארד |  59.5% | 1% | $465 מיליון | $115 מיליון |
| 4 |  | שיקגו בולס | $4.1 מיליארד |  41.4% | 4% | $352 מיליון | $135 מיליון |
| 5 |  | בוסטון סלטיקס | $4 מיליארד |  42.9% | 5% | $361 מיליון | $137 מיליון |
| 6 |  3 | לוס אנג'לס קליפרס | $3.9 מיליארד |  77.3% | 2% | $362 מיליון | $12 מיליון |
| 7 |  1 | ברוקלין נטס | $3.5 מיליארד |  48.9% | 8% | $405 מיליון | –$34 מיליון |
| 8 |  | דאלאס מאבריקס | $3.3 מיליארד |  46.7% | 3% | $364 מיליון | $143 מיליון |
| 9 |  2 | יוסטון רוקטס | $3.2 מיליארד |  39.1% | 6% | $350 מיליון | $113 מיליון |
| 10 |  2 | פילדלפיה 76' | $3.15 מיליארד |  90.9% | 4% | $345 מיליון | $87 מיליון |
| 11 |  | טורונטו ראפטורס | $3.1 מיליארד |  85.1% | 6% | $299 מיליון | $86 מיליון |
| 12 |  2 | מיאמי היט | $3 מיליארד |  71.4% | 14% | $326 מיליון | $83 מיליון |
| 13 |  4 | פיניקס סאנס | $2.7 מיליארד |  80% | 9% | $302 מיליון | $87 מיליון |
| 14 |  2 | וושינגטון ויזארדס | $2.5 מיליארד |  61.3% | 7% | $291 מיליון | $90 מיליון |
| 15 |  7 | מילווקי באקס | $2.3 מיליארד |  70.4% | 14% | $352 מיליון | $51 מיליון |
| 16 |  2 | פורטלנד טרייל בלייזרס | $2.1 מיליארד |  31.3% | 9% | $291 מיליון | $81 מיליון |
| 17 |  8 | קליבלנד קאבלירס | $2.05 מיליארד |  60.8% | 11% | $325 מיליון | $74 מיליון |
| 18 |  3 | סקרמנטו קינגס | $2.03 מיליארד |  28.9% | 28% | $279 מיליון | $29 מיליון |
| 19 |  | יוטה ג'אז | $2.025 מיליארד |  42.1% | 15% | $308 מיליון | $58 מיליון |
| 20 |  7 | סן אנטוניו ספרס | $2 מיליארד |  23.1% | 9% | $306 מיליון | $99 מיליון |
| 21 |  3 | אטלנטה הוקס | $1.975 מיליארד |  51.9% | 13% | $282 מיליון | $84 מיליון |
| 22 |  1 | דנוור נאגטס | $1.93 מיליארד |  40.4% | 15% | $273 מיליון | $67 מיליון |
| 23 |  3 | דטרויט פיסטונס | $1.9 מיליארד |  49.6% | 11% | $278 מיליון | $92 מיליון |
| 24 |  6 | אוקלהומה סיטי ת'אנדר | $1.875 מיליארד |  27.1% | 10% | $274 מיליון | $129 מיליון |
| 25 |  2 | אורלנדו מג'יק | $1.85 מיליארד |  39.65 | 11% | $272 מיליון | $98 מיליון |
| 26 |  6 | אינדיאנה פייסרס | $1.8 מיליארד |  28.6% | 14% | $264 מיליון | $65 מיליון |
| 27 |  1 | שרלוט הורנטס | $1.7 מיליארד |  39.4% | 12% | $269 מיליון | $94 מיליון |
| 28 |  1 | מינסוטה טימברוולבס | $1.67 מיליארד |  32.5% | 14% | $271 מיליון | $87 מיליון |
| 29 |  1 | ממפיס גריזליס | $1.65 מיליארד |  37.5% | 22% | $272 מיליון | $107 מיליון |
| 30 |  1 | ניו אורלינס פליקנס | $1.6 מיליארד |  31.1% | 14% | $268 מיליון | $94 מיליון |